ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातील कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 179.61 कोटींहून अधिक मात्रांचा पुरवठा
राज्ये/केंद्रशासित प्रदेशांकडे अद्याप 15 कोटी 54 लाखांपेक्षा अधिक मात्रा शिल्लक आणि लसीकरणासाठी उपलब्ध
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून ,2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा विनामूल्य पुरवठा करत त्यांना सहाय्य करत आहे. कोविड -19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात,केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,79,61,13,730
|
|
BALANCE AVAILABLE
|
|
15,54,66,546
आतापर्यंत भारत सरकारने राज्य/केंद्रशासित प्रदेशांना लसीच्या 179.61 कोटींहून अधिक  मात्रांचा  आणि थेट राज्य खरेदी श्रेणीद्वारे पुरवठा केला आहे.
कोविड प्रतिबंधक लसीच्या 15.54 कोटींहून अधिक  मात्रा राज्ये/केंद्रशासित प्रदेशांकडे शिल्लक असून लसीकरणासाठी उपलब्ध आहेत.
आरोग्य आणि कुटुंब कल्याण मंत्रालय
राज्ये/केन्द्र शासित प्रदेशातील कोविड-19 प्रतिबंधक लसीच्या उपलब्धतेची अद्ययावत माहिती
राज्ये आणि केन्द्र शासित प्रदेशांना 83.54 कोटींपेक्षा अधिक लसीच्या मात्रा केल्या उपलब्ध
राज्ये आणि केन्द्र शासित प्रदेशांकडे अजूनही लसीच्या 4.56 कोटींपेक्षा मात्रा शिल्लक; 1.17 कोटींपेक्षा अधिक मात्रा पुरवठा मार्गावर
नवी दिल्ली, 26 सप्टेंबर 2021
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केन्द्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केन्द्र शासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केन्द्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केन्द्र शासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
83,54,12,250
|
|
PIPELINE
|
|
1,17,12,275
|
|
BALANCE AVAILABLE
|
|
4,56,96,920
केंद्र सरकारने आतापर्यंत 83.54  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत. 1.17 कोटींपेक्षा अधिक  मात्रा पुरवठा प्रक्रीयेत आहेत.
4.56  कोटी न वापरलेल्या उपयोगी मात्रा राज्ये आणि केन्द्र शासित प्रदेशांकडे शिल्लक आहेत.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 139
अर्थ मंत्रालय
5 जी प्रणालीविषयक सशक्त परिसंस्था उभारण्यासाठी 2022-23 च्या अर्थसंकल्पात रचनाआधारित उत्पादन योजना प्रस्तावित
वर्ष 2022-23 मध्ये 5जी मोबाईल सेवा सुरळीतपणे सुरु करण्यासाठी आवश्यक स्पेक्ट्रमची लिलाव प्रक्रिया या वर्षी सुरु राहणार
नवी दिल्ली, 1 फेब्रुवारी 2022
भारत देशाला स्वातंत्र्य मिळाल्याला 75 वर्षे झाली असून या पुढील 25 वर्षांचा म्हणजे देशाच्या स्वातंत्र्यप्राप्तीच्या 100 व्या वर्षापर्यंतचा काळ अमृतकाळ असून या काळात अर्थव्यवस्थेला योग्य दिशा देण्यासाठीचा आराखडा आणि मजबूत पाया 2022-23 च्या केंद्रीय अर्थसंकल्पातून घातला जात आहे. संसदेत या वर्षीचा केंद्रीय अर्थसंकल्प सादर करताना केंद्रीय अर्थमंत्री निर्मला सीतारामन म्हणाल्या की हा अर्थसंकल्प वर्ष 2021-22 ने दाखविलेल्या मार्गावरूनच पुढे जात आहे. त्यातील आर्थिक निवेदने आणि वित्तीय स्थितीविषयीची पारदर्शकता यांसह अनेक मुलभूत सिद्धांत सरकारचा उद्देश, सामर्थ्य आणि आव्हानांचे दर्शन घडवितात.
या अमृतकाळात, डिजिटल अर्थव्यवस्था आणि अर्थविषयक तंत्रज्ञान, तंत्रज्ञानाधारित विकास यांना अधिक प्रोत्साहन देण्याच्या संकल्पनेला प्रत्यक्षात आणण्याचे सरकारचे लक्ष्य आहे.
दूरसंचार क्षेत्र
वर्ष 2022-23 च्या केंद्रीय अर्थसंकल्पात उत्पादनाशी निगडीत अनुदान योजनेचा भाग म्हणून 5 जी प्रणालीविषयक सशक्त परिसंस्था उभारण्यासाठी रचना आधारित उत्पादन योजना मांडण्यात आली आहे. केंद्रीय अर्थमंत्री म्हणाल्या की, आत्मनिर्भर भारताचे स्वप्न साकार करण्यासाठी 14 क्षेत्रांमध्ये लागू करण्यात आलेल्या पीएलआय अर्थात उत्पादनाशी निगडीत अनुदान योजनेला अत्यंत उत्तम प्रतिसाद मिळत आहे आणि त्यायोगे या क्षेत्रांमध्ये 60 लाख नव्या नोकऱ्या निर्माण होण्याची क्षमता निर्माण झाली असून त्यातून येत्या 5 वर्षांच्या काळात 30 लाख कोटी रुपयांचे अतिरिक्त उत्पादन शक्य होणार आहे.
निर्मला सीतारामन यांनी या प्रसंगी बोलताना दूरसंचार क्षेत्राचा विशेषतः 5 जी तंत्रज्ञानाचा वापर करून विकास साधणे आणि रोजगाराच्या संधी निर्माण करणे शक्य होईल ही बाब ठळकपणे मांडली. वर्ष 2022-23 मध्ये खासगी दूरसंचार सेवा पुरवठादारांतर्फे 5 जी मोबाईल सेवा सुरळीतपणे सुरु करण्यासाठी आवश्यक स्पेक्ट्रमची लिलाव प्रक्रिया या वर्षी सुरु राहणार असल्याची माहिती त्यांनी दिली.
तसेच, किफायतशीर दरात ब्रॉडबँड सेवा उपलब्ध करण्यासाठी आणि ग्रामीण तसेच दुर्गम भागांमध्ये मोबाईल सेवेचा अधिक प्रमाणात विस्तार करण्यासाठी, युनिव्हर्सल सर्विस ऑब्लीगेशन निधी अंतर्गत वार्षिक उत्पन्नाच्या 5% उत्पन्न राखीव ठेवण्याची तरतूद या अर्थसंकल्पात करण्यात आली आहे.
शहरी भागांप्रमाणेच गावांमध्ये देखील त्याच प्रकारच्या ई-सेवा, संपर्क सुविधा आणि डिजिटल साधने उपलब्ध करून देण्यासाठी दुर्गम भागांसह, सर्व गावांमध्ये ऑप्टिकल फायबर टाकण्याच्या कंत्राटांना वर्ष 2022-23 मध्ये सार्वजनिक-खासगी भागीदारीतून भारतनेट प्रकल्पाअंतर्गत पारितोषिके देण्याची घोषणा केंद्रीय अर्थसंकल्पामध्ये करण्यात आली आहे.
U.Ujgare/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 294
राष्ट्रपती कार्यालय
68 व्या राष्ट्रीय चित्रपट पुरस्कार समारंभात राष्ट्रपती द्रौपदी मुर्मू यांनी प्रदान केले 2020 सालासाठीचे विविध श्रेणींमधील पुरस्कार
नवी दिल्ली, 30 सप्टेंबर 2022
राष्ट्रपती द्रौपदी मुर्मू यांनी आज नवी दिल्ली येथे झालेल्या 68 व्या राष्ट्रीय चित्रपट पुरस्कार समारंभात 2020 सालासाठीचे विविध श्रेणींमधील पुरस्कार प्रदान केले. यावेळी प्रतिष्ठेचा दादासाहेब फाळके पुरस्कार देखील प्रदान करण्यात आला. केंद्रीय माहिती आणि प्रसारण मंत्री अनुराग ठाकूर, केंद्रीय माहिती आणि प्रसारण राज्य मंत्री डॉ. एल. मुरुगन, माहिती आणि प्रसारण मंत्रालयाचे सचीव अपूर्व चंद्रा, निवड समितीचे अध्यक्ष आणि अन्य मान्यवर या कार्यक्रमाला उपस्थित होते.
यावेळी बोलताना राष्ट्रपतींनी दादासाहेब फाळके पुरस्कार प्राप्त आशा पारेख यांचे, चित्रपटसृष्टीसाठी त्यांनी दिलेल्या विशेष योगदानाबद्दल अभिनंदन केले आणि त्यांना प्रदान करण्यात आलेला हा पुरस्कार म्हणजे महिला सक्षमीकरणाची ओळख असल्याचे सांगितले.
सर्व कला प्रकारांमध्ये चित्रपटांचा प्रभाव सर्वाधिक असतो, असे नमूद करून राष्ट्रपती म्हणाल्या की चित्रपट हा केवळ एक उद्योग नाही तर आपल्या मूल्य प्रणालीची कलात्मक अभिव्यक्ती आहे. सिनेमा हे राष्ट्र उभारणीचे प्रभावी साधन देखील आहे.
राष्ट्रपती मुर्मू म्हणाल्या की देश स्वातंत्र्याचा अमृत महोत्सव साजरा करत असताना ज्ञात आणि अज्ञात स्वातंत्र्य योद्ध्यांच्या जीवनावरील फिल्मी आणि बिगर फिल्मी चित्रपटांचे भारतीय प्रेक्षक स्वागत करतील. समाजातील ऐक्य वाढवणारे, देशाच्या विकासाच्या गतीला चालना देणारे आणि पर्यावरणाचे रक्षण करण्याच्या प्रयत्नांना बळ देणाऱ्या चित्रपटांची निर्मिती व्हावी, अशी प्रेक्षकांची इच्छा असल्याचे त्या म्हणाल्या.
भारतीय सांगितला परदेशात मिळालेली ओळख अधोरेखित करताना राष्ट्रपती म्हणाल्या की जागतिक स्तरावर भारताच्या सुप्त शक्तीचा प्रसार करण्याचे हे उत्तम माध्यम आहे. आता आपल्या देशाच्या एका प्रदेशात बनवलेले चित्रपट अन्य प्रदेशांमध्ये देखील मोठी लोकप्रियता मिळवत आहेत. अशा पद्धतीने भारतीय सिनेमा सर्व देशवासीयांना एकाच सांस्कृतिक धाग्यात गुंफत आहे. या चित्रपट समुदायाचे भारतीय समाजासाठी मोठे योगदान आहे”, त्या म्हणाल्या.
Please click here to see the President's Speech -S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 143
माहिती आणि प्रसारण मंत्रालय
एनएफएआय युरोपियन युनियन चित्रपट महोत्सव 2018 आयोजित करणार
नवी दिल्ली, 2 जुलै 2018
भाषेचे अडथळे पार करून जगभरात कल्पना आणि विचारांचे आदान-प्रदान करण्यासाठी चित्रपट महोत्सव हे सशक्त साधन आहे. नवीन आणि खिळवून ठेवणाऱ्या कथांबरोबरच चित्रपट महोत्सव प्रेक्षकांना त्या काळातल्या स्थानिक वातावरणाचा आनंद मिळवून देतो.
कथा आणि प्रयोगशीलतेने समृद्ध असलेल्या युरोपियन चित्रपटांनी चित्रपट प्रेमींना नेहमीच भुरळ घातली आहे. भारतीय राष्ट्रीय चित्रपट संग्रहालयाने 6 जुलै ते 12 जुलै दरम्यान युरोपियन युनियन चित्रपट महोत्सव आयोजित केला आहे. मोठ्या पडद्यावर युरोपियन देशांच्या संस्कृतीची झलक आधुनिक चित्रपटातून पाहण्याची संधी राष्ट्रीय चित्रपट संग्रहालय आणि भारतातील युरोपियन महासंघाच्या प्रतिनिधी मंडळाने उपलब्ध करून दिली आहे. जगातील विविध भागांमधील वैविध्यपूर्ण चित्रपट दाखवण्याचा एनएफएआयचा उद्देश आहे.
‘9 मंथ स्ट्रेच’ या फ्रेंच चित्रपटाने या महोत्सवाला सुरुवात होईल. सात दिवस चालणाऱ्या या महोत्सवात युरोपियन महासंघातील सदस्य देशांचे 24 वैविध्यपूर्ण चित्रपट इंग्रजी सबटायटल्सवर दाखवण्यात येणार आहेत.
6 जुलै रोजी भारतीय राष्ट्रीय चित्रपट संग्रहालयाच्या मुख्य प्रेक्षागृहात संध्याकाळी सव्वा पाच वाजता उद्घाटन समारंभ होईल. 12 जुलै रोजी ‘लेबीरिंथस’ हा समारोपाचा चित्रपट दाखवला जाईल. त्यानंतर दिग्दर्शक डग्लस बोसवेल यांच्याबरोबर ‘मास्टर क्लास’ कार्यक्रम होईल. चित्रपट प्रेमी तसेच विद्यार्थ्यांना चित्रपट दिग्दर्शकांबरोबर संवाद साधण्याची या निमित्ताने संधी मिळेल.
या महोत्सवात दाखवण्यात येणाऱ्या चित्रपटांनी विविध आंतरराष्ट्रीय चित्रपट महोत्सवांमध्ये पुरस्कार पटकावले आहेत. तसेच त्यांचे कौतुकही झाले आहे.
N.Sapre/S.Kane/P.Kor
(Visitor Counter : 109
युवा व्यवहार आणि क्रीडा मंत्रालय
नवी दिल्ली आणि धरमशाला येथे एकाच वेळी साजऱ्या झालेल्या योग महोत्सवाचे केंद्रीय क्रीडामंत्र्यांनी केले नेतृत्व
योगशास्त्राने अनेकांना रोजगार पुरवले आणि कोविड काळात हा सर्वात पहिला रोगप्रतिकारक्षमता प्रदान करणारा मार्ग होता
21 जून रोजी आयोजित होणाऱा आंतरराष्ट्रीय योग दिवस आता जवळ येऊ लागल्यानं या निमित्ताने केंद्रीय क्रीडा आणि युवक व्यवहार मंत्रालयाने आज नवी दिल्ली आणि धरमशाला येथे एकाच वेळी एका आगळ्या वेगळ्या योग महोत्सव संध्येचं आयोजन केलं. केंद्रीय युवक व्यवहार आणि क्रीडामंत्री अनुराग ठाकूर यांनी धरमशाला स्टेडीयम मधून या 40 मिनिटांच्या कार्यक्रमाचं नेतृत्व केलं. या कार्यक्रमात 2000 पेक्षा जास्त खेळाडू आणि योग साधक सहभागी झाले होते.
पंतप्रधान नरेंद्र मोदी यांची संकल्पना असलेला योग महोत्सव हा स्वातंत्र्याच्या अमृत महोत्सवी वर्षातील एक आगळावेगळा कार्यक्रम आहे.
या कार्यक्रमात दोन राज्यांमधील सहभागी झालेला युवा वर्ग आणि योग साधकांनी सादर केलेल्या योगाभ्यासाचे अप्रतिम सादरीकरण आजच्या योगसंध्या कार्यक्रमाचे प्रमुख वैशिष्ट्य ठरले आणि या प्रात्यक्षिकांनी सर्वांनाच मंत्रमुग्ध केले.
14 मे ते 21 जून पर्यंत आम्ही भारतातील सर्व गावांमध्ये योग महोत्सवाचे आयोजन केले आहे. या वर्षी आम्हाला विक्रम मोडायचा आहे आणि आंतरराष्ट्रीय योग दिनी सर्वोच्च संख्येने लोक सहभागी होतील हे सुनिश्चित करायचे आहे, असे अनुराग ठाकूर यांनी सांगितले. हा कार्यक्रम स्वातंत्र्याच्या अमृत महोत्सव सोहळ्याचा एक भाग आहे आणि योग दिनाबाबत जास्तीत जास्त जागरुकता निर्माण करण्याचा त्याचा उद्देश आहे.
श्री नरेंद्र मोदीजींनी 2014 मध्ये 21 जून हा दिवस आंतरराष्ट्रीय योग दिवस म्हणून साजरा करण्यासाठी संयुक्त राष्ट्रांमध्ये केलेल्या प्रयत्नांमुळे हे शक्य झाले आहे. प्रत्येक देशाने एक ठराव संमत केला होता आणि या प्रस्तावाबाबत सहमती व्यक्त केली, असे ठाकूर यांनी सांगितले.
धौलाधार पर्वताच्या नयनरम्य रांगांच्या पायथ्याशी असलेला धरमशाला स्टेडियम वेगळाच भासत होता. योगासन फेडरेशनच्या योग साधकांनी आंतरराष्ट्रीय योग दिन प्रोटोकॉलचे सादरीकरण केले आणि त्याचबरोबर दिव्यांग समुदाय आणि इतर काही समूहांनी आणि काहींनी वैयक्तिक स्वरुपातही प्रात्यक्षिके सादर केली. नव्या पिढीमध्ये योगाभ्यासाविषयी झालेल्या जागरुकतेबाबत बोलताना ठाकूर म्हणाले, “योगशास्त्राने अनेकांना रोजगार दिले आहेत आणि कोविड काळात हा सर्वात पहिला रोगप्रतिकारक्षमता प्रदान करणारा मार्ग होता. युवा भारताने योगशास्त्राचा आणि फिट इंडियाचा पूर्णपणे अंगिकार केला आहे. आता पार्कमध्ये असो वा कार्यालय, सर्वत्र लोक योगसाधना करतात. रेल्वे आणि विमानातही लोक योगाभ्यास करतात. शॉपिंग कॉम्प्लेक्समध्येही आता योग कक्ष आहेत. हे खूपच प्रचंड आहे."
गेल्या महिन्यात बंगळूरु येथे झालेल्या खेलो इंडिया विद्यापीठ क्रीडा स्पर्धांमध्ये योगासनांचे एक खेळ म्हणून पदार्पण झाले. टीव्हीवर हे पाहणाऱ्या अनेकांकडून त्याला मोठ्या प्रमाणावर पाठिंबा मिळाला. पुढील महिन्यात पंचकुला येथे होणाऱ्या खेलो इंडिया युवा क्रीडा स्पर्धांमध्येही योगासनांचा समावेश एक खेळ म्हणून केला जाणार आहे.
अर्थ मंत्रालय
96,483 कोटी रुपये महसूल संकलन केवळ जुलैमध्ये
नवी दिल्ली, 1 ऑगस्ट 2018
जुलै 2018 मध्ये 96,483 कोटी रुपये इतका वस्तू आणि सेवा कर महसूल संकलित झाला . यात सीजीएसटीपोटी 15,877 कोटी रुपये, एसजीएसटीपोटी 22,993 कोटी रुपये, आयजीएसटीपोटी 49,951 तर सेसपोटी 8362 कोटी रुपये समाविष्ट आहेत.
एप्रिल-मे 2018 या महिन्यासाठी वस्तू आणि सेवा कर नुकसान भरपाईपोटी राज्यांना 3899 कोटी रुपये वितरित करण्यात आले.
B.Gokhale/M.Pange/P.Malandkar
(Visitor Counter : 75
रेल्वे मंत्रालय
भारतीय रेल्वे व्यवस्थापन सेवेत भर्ती
भारतीय रेल्वे व्यवस्थापन सेवेत  2023 वर्षासाठी भर्ती करण्याचा निर्णय रेल्वे मंत्रालयाने घेतला आहे. यासाठी केन्द्रीय लोकसेवा आयोग  नागरी सेवा परिक्षा घेणार आहे. केन्द्रीय लोकसेवा आयोग तसेच कार्मिक आणि प्रशिक्षण विभागाशी विचारविनिमय करुन मंत्रालयाने हा निर्णय घेतला आहे.
वाणिज्य आणि उदयोग मंत्रालय
डब्ल्यूटीओ अर्थात जागतिक व्यापार संघटनेतील भारताचे राजदूत आणि स्थायी प्रतिनिधी ब्रजेंद्र नवनीत यांनी डब्ल्यूटीओच्या महासंचालकांना आपली अधिकारपत्रे सादर केली
नवी दिल्ली, 29 जुलै 2020
डब्ल्यूटीओ अर्थात जागतिक व्यापार संघटनेतील भारताचे राजदूत आणि स्थायी प्रतिनिधी ब्रजेंद्र नवनीत यांनी 28 जुलै 2020 रोजी डब्ल्यूटीओचे महासंचालक राबर्टो एजेवेडो यांना आपली अधिकारपत्रे सादर केली. डब्ल्यूटीओच्या महासंचालकांनी राजदूत ब्रजेंद्र नवनीत यांचे स्वागत केले आणि डब्ल्यूटीओ मधील भारत ची महत्वपूर्ण भूमिका अधोरेखित केली.
G.Chippalkatti/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 211
पंतप्रधान कार्यालय
आंध्र प्रदेशातील बस अपघातातील मृतांच्या वारसाला पंतप्रधान राष्ट्रीय मदत निधीमधून सानुग्रह मदत पंतप्रधानांनी केली जाहीर
नवी दिल्ली, 15 डिसेंबर 2021
पंतप्रधान नरेंद्र मोदी यांनी आंध्र प्रदेशातील पश्चिम गोदावरी येथे झालेल्या बस अपघातातील मृतांच्या वारसाला पंतप्रधान राष्ट्रीय मदत निधीमधून  सानुग्रह मदत जाहीर केली आहे.
''आंध्र प्रदेशातील पश्चिम गोदावरी येथे झालेल्या बस अपघातातील मृतांच्या वारसाला पंतप्रधान राष्ट्रीय मदत निधीमधून प्रत्येकी 2 लाख रुपयांची सानुग्रह मदत पंतप्रधान नरेंद्र मोदी यांनी जाहीर केली आहे'' असे पंतप्रधान कार्यालयाच्या ट्विटमध्ये म्हटले आहे.N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
गुरू गोविंद सिंह यांच्या आदर्शांनी प्रेरित होऊन देश आगेकूच करत आहे : पंतप्रधान
नवी दिल्ली, 20 जानेवारी 2021
गुरु गोविंद सिंह जी यांच्या प्रकाश पर्वानिमित्त पंतप्रधान नरेंद्र मोदी यांनी आदरांजली अर्पण केली आहे. पंतप्रधानांनी याप्रसंगी देशातील जनतेला शुभेच्छा दिल्या आहेत. प्रधानमंत्री आवास योजना-ग्रामीण या अंतर्गत 6 लाख लाभार्थ्यांना दूरदृष्य प्रणालीद्वारे आर्थिक मदत जारी करताना ते आज बोलत होते.
पंतप्रधानांनी लाभार्थ्यांचे अभिनंदन केले आणि प्रकाश पर्वानिमित्त त्यांना शुभेच्छा दिल्या. गुरु गोविंद सिंह यांची आपल्यावर कृपा राहिली आणि त्यांनी आपल्याला सेवा करण्यासाठी मोठी संधी दिली, अशा भावना पंतप्रधानांनी यावेळी व्यक्त केल्या. गुरु गोविंद सिंह यांचे जीवन आणि त्यांनी दिलेला संदेश आपल्याला सेवा आणि सत्याच्या मार्गावरून जात असताना येणाऱ्या आव्हानांचा सामना करण्यासाठी प्रेरणा देतात. सेवा आणि सत्य या भावनेतून हे सामर्थ्य आणि धैर्य निर्माण होते आणि गुरु गोविंद सिंह यांनी दाखविलेल्या याच मार्गावरून देश पुढे वाटचाल करत आहे, असे मोदी म्हणाले.S.Tupe/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
कोळसा आणि लिग्नाइट शोधासाठीची केंद्रीय क्षेत्र योजना 2017-18 पासून तीन वर्षापर्यंत सुरु ठेवायला सीसीईएची मंजुरी
कोळसा आणि लिग्नाइट शोधासाठीची केंद्रीय क्षेत्र योजना, सुरुच ठेवायला केंद्रीय मंत्री मंडळाच्या अर्थ विषयक समितीने मंजुरी दिली आहे.यासाठी 1875 कोटी रुपयांचा खर्च अपेक्षित आहे.
या योजने अंतर्गत सुमारे 7 अब्ज टन पायाभूत संसाधन असतील.
देशात उपलब्ध संसाधनांचा अंदाज बांधण्यासाठीआणि हायड्रो कार्बन संसाधनाच्या उद्गमाचा शोध घेण्यासाठी, कोळसा आणि लिग्नाइट शोध आवश्यक आहे.देशातल्या कोळसा आणि लिग्नाईटचा शोध दोन टप्प्यात केला जातो, एक म्हणजे प्रादेशिक शोध आणि दुसरे विस्तृत खोदकाम.
कोळसा आणि लिग्नाईट शोध योजना ही अखंड सुरु राहणारी केंद्रीय क्षेत्र योजना आहे.देशाच्या राष्ट्रीय कोळसा आणि लिग्नाईट साठ्यात अतिरिक्त कोळसा संसाधन आणण्यासाठी, 12 व्या योजने नंतरही कोळसा आणि लिग्नाईट शोध योजना सुरु राहायला हवी.
पंतप्रधान कार्यालय
पंतप्रधानांकडून राष्ट्रीय छात्र सेनेच्या छात्रांना राष्ट्रीय सेना दिनाच्या शुभेच्छा
राष्ट्रीय छात्र सेनेच्या माजी विद्यार्थ्यांना संस्थेत सहभागाची विनंती
नवी दिल्ली, 28 नोव्हेंबर 2021
पंतप्रधानांनी राष्ट्रीय छात्र सेनेच्या विद्यार्थ्यांना राष्ट्रीय छात्रसेना म्हणजेच एनसीसी दिवसाच्या शुभेच्छा दिल्या आहेत. राष्ट्रीय छात्र सेनेच्या भारतभरातील माजी विद्यार्थ्यांनी राष्ट्रीय छात्र सेना माजी विद्यार्थी संस्थेला सहकार्य करावे आणि संस्थेच्या विविध उपक्रमात आपला सक्रीय सहभाग नोंदवावा असे आवाहनही त्यांनी केले.
पंतप्रधानांनी आपल्या ट्वीट संदेशांच्या मालिकेत म्हटले आहे की एकात्मता आणि शिस्तपालन हे बोधवाक्य असणाऱ्या राष्ट्रीय छात्र सेनेला शुभेच्छा. राष्ट्रीय छात्र सेना देशातील विद्यार्थ्यांना त्यांच्या क्षमतेच्या कसोटीचा आणि देश उभारणीत योगदान अनुभव देते. मी यावर्षी जानेवारीत झालेल्या राष्ट्रीय छात्र सेनेच्या संचलनात भाषण केले.
काही दिवसांपूर्वी झांशी येथे झालेल्या राष्ट्ररक्षा समर्पण पर्वात मला राष्ट्रीय छात्र सेनेच्या माजी विद्यार्थी संस्थेचा पहिला सभासद म्हणून नोंदणी करण्याचा मान मिळाला. राष्ट्रीय छात्र सेनेशी संलग्न असणाऱ्यांना एकत्र आणण्यासाठी माजी विद्यार्थी संस्थेची स्थापना हा एक प्रशंसनीय प्रयत्न आहे.
मी देशभरातील राष्ट्रीय छात्र सेनेच्या माझी विद्यार्थ्यांना विनंती करतो की त्यांनी राष्ट्रीय छात्र सेना माजी विद्यार्थी संस्थेला संस्थेशी संपर्क साधून त्यांच्या कामात सहकार्य आणि सक्रिय सहभाग नोंदवावा. भारत सरकारने राष्ट्रीय छात्र सेनेचा अनुभव अधिक चांगला आणि परिणामकारक व्हावा यासाठी अनेक प्रयत्न केले आहेत.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
'गॅस शील्डेड आणि कार्बन किंवा कार्बन-मॅंगनीज पोलादाच्या सेल्फ-शिल्डेड मेटल वेल्डिंगसाठी फ्लक्स कॉर्ड  इलेक्ट्रोड्सवर गुणवत्ता नियंत्रण आदेशाचे उल्लंघन तपासण्यासाठी भारतीय मानक ब्युरोच्या अधिकाऱ्यांकडून शोध आणि जप्तीची कारवाई
मुंबई, 27 जुलै 2022
'गॅस शील्डेड आणि कार्बन किंवा कार्बन-मॅंगनीज पोलादाच्या सेल्फ-शिल्डेड मेटल वेल्डिंगसाठी फ्लक्स कॉर्ड  इलेक्ट्रोड्सवर गुणवत्ता नियंत्रण आदेशाचे उल्लंघन तपासण्यासाठी भारतीय मानक ब्युरो , मुंबई अधिकाऱ्यांच्या पथकाने 26.07.2022 रोजी नवी मुंबईतील रबाळे येथे IS 15769 नुसार शोध आणि जप्तीची कारवाई केली.
मे. प्रीमियर इंडस्ट्रियल कॉर्पोरेशन लिमिटेड,  च्या आवारात टाकलेल्या छाप्यात दिनांक 12.03.2021 च्या गुणवत्ता नियंत्रण आदेश S.O. 1203 चे उल्लंघन केलेले आढळून आले. 1.2 मिमी वेल्डिंग वायर-फ्लक्स कॉर्ड वायरचे सुमारे 638 खोके  आणि 1.6 मिमी वेल्डिंग वायर- फ्लक्स कॉर्ड वायरचे 57 खोके  IS 15769 नुसार जप्त करण्यात आले.
भारतीय मानक ब्युरो कायदा 2016 नुसार भारतीय मानक ब्युरोच्या मानक चिन्हाचा गैरवापर केल्यास दोन वर्षांपर्यंत कारावास किंवा 2,00,000 रुपयांपर्यंतच्या किमान दंडाची किंवा दोन्ही प्रकारची शिक्षा आहे. गुन्ह्यासाठी न्यायालयात खटला दाखल करण्यासाठी बीआयएस द्वारे कारवाई सुरू केली जात आहे. बनावट आयएसआय चिन्हांकित उत्पादने तयार करून ग्राहकांना मोठ्या नफ्यासाठी विकली जात असल्याचे अनेक वेळा निदर्शनास आले आहे. म्हणून, सर्वांना विनंती करण्यात येते कि बीआयएस संकेतस्थळ http://www.bis.gov.in ला भेट देऊन खरेदी करण्यापूर्वी उत्पादनावरील ISI चिन्हाच्या सत्यतेची खातरजमा करावी.
नागरिकांना विनंती करण्यात येते की त्यांनी कोणत्याही उत्पादनावर ISI चिन्हाचा गैरवापर केल्याचे आढळून आल्यास ही माहिती प्रमुख, एमयूबीओ-II, पश्चिम क्षेत्रीय कार्यालय, भारतीय मानक ब्युरो, मानकालय, E9, मरोळ टेलिफोन एक्सचेंजच्या मागे, अंधेरी , मुंबई - 400 093 याना कळवावी. अशा तक्रारी hmubo2@bis.gov.in या पत्त्यावर ई-मेलद्वारे देखील केल्या जाऊ शकतात. अशा माहितीचा स्रोत गोपनीय ठेवला जाईल.PIB Mumbai | N.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 79
संरक्षण मंत्रालय
अरुणाचल प्रदेशातल्या रोईंग इथे गस्त घालणाऱ्या भारतीय सैन्याला दुसऱ्या महायुद्धात वापरण्यात आलेल्या अमेरिकेच्या विमानाचे अवशेष सापडले
नवी दिल्ली, 4 एप्रिल 2019
अरुणाचल प्रदेशातल्या रोईंग जिल्ह्यात 30 मार्च 2019 रोजी एका पोलिस प्रतिनिधीसह गस्त घालणाऱ्या 12 सदस्यीय भारतीय सैन्याला दुसऱ्या महायुद्धात वापरण्यात आलेल्या अमेरिकेच्या विमानाचे अवशेष सापडले. बर्फाखाली पाच फूट खोल हे अवशेष गाढले गेले होते. दिबांग जिल्ह्यातल्या स्थानिक ट्रेकर्सकडून मिळालेल्या माहितीच्या आधारे सैन्याचे विशेष गस्ती पथक रोईंगपासून 30 किलोमीटर अंतरावरच्या दुर्गम भागात विमानाच्या अवशेषांचा शोध घेण्यासाठी पाठवण्यात आले होते. या पथकाने सलग 8 दिवस दाट जंगल आणि हिमाच्छादिन भागात सुमारे 30 किलोमीटर परिसरात शोध घेतला. विमानाचे अवशेष सापडल्यामुळे यातून काही ऐतिहासिक माहितीचा उलगडा होण्यास मदत होईल.
N.Sapre/S.Kane/D.Rane
(Visitor Counter : 113
आरोग्य आणि कुटुंब कल्याण मंत्रालय
कोविड-19 अद्ययावत माहिती
देशव्यापी लसीकरण मोहिमेअंतर्गत आतापर्यंत लसीच्या 47.85 कोटी मात्रा देण्यात आल्या.
देशात आतापर्यंत 3,08,96,354 जण कोरोनातून बरे झाले.
सध्याचा रुग्ण बरे होण्याचा दर 97.38%
गेल्या 24 तासांत 38,887 रुग्ण कोरोनामुक्त
गेल्या 24 तासात भारतामध्ये 30,549 नवीन रुग्णांची नोंद
सध्या भारतात 4,04,958 रुग्ण उपचाराधीन
उपचाराधीन रुग्ण, एकूण रुग्ण संख्येच्या 1.28%
साप्ताहिक पॉझिटिव्हिटी दर 5% पेक्षा कमी असून हा दर सध्या 2.39%
दैनंदिन पॉझिटिव्हिटी दर 1.85% असून, हा दर 5% पेक्षा कमी
चाचणी क्षमतेत उल्लेखनीय वाढ , एकूण 47.12 कोटी चाचण्या करण्यात आल्या आहेत
पंतप्रधान कार्यालय
लाल किल्ल्यावर 21 एप्रिल रोजी श्रीगुरू तेग बहादूरजींच्या 400 व्या प्रकाश पर्व सोहळ्यात पंतप्रधान होणार सहभागी
पंतप्रधान नरेंद्र मोदी 21 एप्रिल 2022 रोजी रात्री 9:15 वाजता नवी दिल्लीतील लाल किल्ल्यावर श्री गुरू तेग बहादूरजींच्या 400 व्या प्रकाश पर्व सोहळ्यात सहभागी होतील. ते या प्रसंगी उपस्थितांना संबोधित करतील आणि गुरुंच्या स्मरणार्थ नाणे आणि टपाल तिकीटही जारी करतील.
दिल्ली शीख गुरुद्वारा व्यवस्थापन समितीच्या सहकार्याने केंद्र सरकारने या कार्यक्रमाचे आयोजन केले आहे. या दोन दिवसीय  कार्यक्रमात देशाच्या विविध भागातील रागी आणि मुले ‘शबद कीर्तन’मध्ये सहभागी होतील. गुरू तेग बहादूरजी यांच्या जीवनाचे चित्रण करणारा भव्य प्रकाश आणि ध्वनी सोहळा देखील यावेळी होणार आहे. याशिवाय शिखांची पारंपरिक युद्धकला  'गटका'चेही आयोजन केले आहे.
जगाच्या इतिहासातील धर्म आणि मानवी मूल्ये, आदर्श आणि तत्त्वांचे रक्षण करण्यासाठी आपल्या प्राणांची आहुती देणारे नववे शीख गुरू, गुरू तेग बहादूरजी यांच्या शिकवणुकीवर हा कार्यक्रम प्रकाश टाकणार आहे. काश्मिरी पंडितांच्या धार्मिक स्वातंत्र्याला पाठिंबा दिल्याबद्दल त्यांना मुघल शासक औरंगजेबाच्या आदेशावरुन फाशी देण्यात आली. त्यांची पुण्यतिथी दरवर्षी 24 नोव्हेंबर रोजी शहीदी दिवस म्हणून साजरी केली जाते. दिल्लीतील गुरुद्वारा सिस गंज साहिब आणि गुरुद्वारा रकाब गंज हे त्यांच्या पवित्र बलिदानाशी संबंधित आहेत. त्यांचा वारसा राष्ट्रासाठी एक महान एकीकरण शक्ती आहे.